
Na osnovu člana 112, 121, 132 i 176. Zakona o visokom obrazovanju („Službene novine Kantona Sarajevo“ broj 36/22 i 28/25), člana 96 i 115. Zakona o visokom obrazovanju („Službene novine Kantona Sarajevo“ broj 33/17, 35/20, 40/20 i 39/21), članova 224 do 235. Statuta Univerziteta u Sarajevu, Odluke Vlade Kantona Sarajevo o davanju saglasnosti za zapošljavanje na Univerzitetu u Sarajevu – Medicinskom fakultetu br: 02-04-35505-18/26 od 30.07.2026. godine i Odluke Senata Univerziteta u Sarajevu 01-16-2/26 od 30.09.2026. godine

UNIVERZITET U SARAJEVU - MEDICINSKI FAKULTET 
RASPISUJE
KONKURS ZA IZBOR U NAUČNO-NASTAVNA ZVANJA

1. Oblast: Medicinska informatika – nastavnik u zvanje docent, 1 izvršilac sa dijelom radnog vremena, najviše do 50% 
2. Oblast: Pedijatrija – nastavnik u zvanje docent, 1 izvršilac sa dijelom radnog vremena, najviše do 50%

U skladu sa pravima kandidata na koje se odnosi primjena člana 176. Zakona o visokom obrazovanju („Službene novine Kantona Sarajevo“ broj 36/22 i 28/25), uslovi za izbor u naučno-nastavna zvanja su propisani članom 96 i 115. Zakona o visokom obrazovanju Kantona Sarajevo („Službene novine Kantona Sarajevo“ broj 33/17, 35/20, 40/20 i 39/21)

1. Docent: naučni stepen doktora u datoj oblasti, najmanje tri naučna rada objavljena u priznatim publikacijama koje se nalaze u relevantnim naučnim bazama podataka, pokazane nastavničke sposobnosti;

Za kandidate na koje se primijenjuje Zakon o visokom obrazovanju („Službene novine Kantona Sarajevo“ broj 36/22 i 28/25), uslovi za izbor u naučno-nastavna zvanja propisani su  članom 112. Zakona:

1. Docent: naučni stepen doktora u naučnoj oblasti na koju se bira, minimalno tri naučna rada objavljena u priznatim publikacijama, od čega je jedan naučni rad objavljen u publikaciji relevantnim naučnim bazama podataka:

[bookmark: _GoBack]Napomena: Kandidat za izbor u akademsko zvanje docent koji nije sudjelovao u realizaciji nastavnog procesa, a koji ispunjava sve uvjete za izbor, obavezan je da održi pristupno/ogledno predavanje iz nastavnog predmeta ili naučnog odnosno umjetničkog polja/grane za koje/u je konkurirao (član 123. stav 6. Zakona o visokom obrazovanju Kantona Sarajevo i član 231. Statuta Univerziteta u Sarajevu)

Uz prijavu kandidati su kao dokaz o ispunjavanju gore navedenih uslova obavezni priložiti dokumentaciju propisanu Zakonom o visokom obrazovanju Kantona Sarajevo i Statutom Univerziteta u Sarajevu,  i to:

1. Popunjen Obrazac prijave na konkurs, (Obrazac prijave na konkurs kandidati mogu preuzeti na Protokolu Fakulteta ili web stranici: www.mf.unsa.ba)
2. Spisak dostavljene dokumentacije.
3. Kraću biografiju (CV) u elektronskoj i štampanoj formi,
4. Diplome o stečenim stepenima odgovarajućih zvanja koji su uslovima konkursa predviđeni,
5. Spisak objavljenih naučnih radova (u elektronskoj i štampanoj formi), kao i same radove
6. Podatke i dokaze o nagradama i priznanjima u vezi sa odgovarajućom naučnom oblasti, kao i ostale dokaze, ukoliko ih kandidat posjeduje 

Dokumenti se prilažu u formi originala ili ovjerenih kopija ne starijih od 6 mjeseci, koje se po okončanju konkursa ne vraćaju.
Nepotpune i neblagovremene prijave neće biti razmatrane.

Javni konkurs objavljuje se u dnevnom listu „Dnevni avaz“ i na web stranici Univerziteta u Sarajevu i Medicinskog fakulteta Univerziteta u Sarajevu.

Konkurs ostaje otvoren 30  dana od dana objavljivanja.

Prijave dostaviti na adresu: Univerzitet u Sarajevu - Medicinski fakultet, ul. Čekaluša 90, 71000 Sarajevo -  Kontakt osoba: Dejan Kunić, dipl. iur., broj telefona:033/665-949 lok:252

NAPOMENA:
Prilikom prijave na Konkurs, kandidati su obavezni na koverti zalijepiti popunjen obrazac prijave na konkurs.


